תחנת הרכבת ירושלים הכותל

תחנת הרכבת ירושלים הר-הבית והכותל על־שם דונלד טראמפ הייתה תחנת נוסעים מתוכננת של רכבת ישראל הנועדה לשרת את הבאים להר-הבית, לכותל המערבי ולעיר העתיקה בירושלים[דרוש מקור]. התכנון שהוצע הוא להארכת תוואי מסילת ירושלים - גנות עד לכותל, בתוואי תת-קרקעי אשר ימשיך מתחנת נבון (בעומק של כ-80 מטרים) ועד לתחנת הכותל (בעומק של כ-50 מטרים). להארכת המסילה עד לתחנת ירושלים - הכותל נבחנו בשלב זה שתי חלופות. על פי האחת תצא המסילה מתחנת ירושלים-מרכז ותעבור מתחת לרחוב יפו ולמתחם ממילא, ומשם צמוד לחומות העיר העתיקה (ומתחת להן) עד לשער האשפות; ואילו בחלופה השנייה תמשיך המסילה מירושלים־מרכז, תעבור מתחת לרחוב יפו ולמתחם ממילא, ובסמוך למגדל דוד ייכנס התוואי ישירות מתחת לעיר העתיקה, דרך הרובע היהודי ועד לכותל. במשרד התחבורה הדגישו כי תחנת הכותל תהיה בכל מקרה במתחם הרובע היהודי, וכן שמתכנני המשרד יערכו סקר עתיקות, והתוואי התת־קרקעי יעבור על סלע טבעי מתחת להן. עם הקמת תחנת הרכבת התת-קרקעית, יותקנו בה מדרגות נעות שיובילו אל פרויקט "מעלית הכותל" שיחבר את היוצאים מהתחנה אל הכותל המערבי. באותו מתחם תוקם שדרת חנויות בנוסף לרכבל הכותל שיוקם בסמוך למתחם. באוקטובר 2016 הכריז שר התחבורה דאז ישראל כ"ץ על הקמת תשתית רכבת אל הכותל המערבי. ב-2017 הגיע משרד התחבורה לסיכום עם החשב הכללי במשרד האוצר על קידום מהיר של המיזם. ב-14 בינואר 2020 החלו עבודות לבדיקת הקרקע לכיוון תוואי הרכבת לכותל. ב-17 בפברואר 2020 אישרה המועצה הארצית לתכנון ולבנייה את תוואי הרכבת לכותל. על פי תכנון חדש נבחן אף שינוי לתוואי התת-קרקעי של המסילות ולפיו מלבד חלופות המסילות התת-קרקעיות שנועדו לחלוף לצד שער האשפות הסמוך לכותל, יסללו המשך המנהרות מתחנת ירושלים מרכז אל תחנה תת-קרקעית חדשה לצד מתחם תחנת החאן ההיסטורית. עם זאת בשנת 2020, נקבע על ידי שר התחבורה, בצלאל סמוטריץ, כי תנאי למתן היתר לביצוע המקטע שמתחנת נבון למתחם החאן יהיה אישור פתרון מסילתי להסעת המונים לכותל המערבי. נכון לנובמבר 2022 אישרה המועצה הארצית לתכנון ולבנייה את התכנית להקמת תחנת הרכבת ירושלים מרכז והעבירה את התכנית להערות הציבור. במקביל אישר משרד האוצר, תקצוב להארכת הקו המהיר לירושלים עד לתחנת הרכבת ירושלים מרכז ובניית התחנה. העבודה צפויה להתחיל ב־2024, והקמת תחנת ירושלים-מרכז צפויה עד 2030. המשך המסילה מתחנת ירושלים-מרכז והתחנות הבאות טרם אושרו ותוקצבו. קיימות מספר חלופות לתוואי הנוסף ואשר לגבי כל אחת מהן קיימות התנגדויות. כמו כן אישרה המועצה הארצית לתכנון ולבנייה תוואי אחר, מירושלים-מרכז למלחה דרך תחנת החאן, במקום מסילה לכותל[דרוש מקור]. בפברואר 2020 למחרת פרסום אישורה של המועצה הארצית לתכנון ולבנייה על תוכנית לחציבת מנהרה באורך 3 ק"מ עבור קו רכבת חדש שיוביל מתחנת יצחק נבון לכיוון הכותל המערבי, הוציאה ירדן הודעת גינוי וכינתה אותה כ-"הפרה בוטה של החוק הבינלאומי". ביוני 2020 פרסמה הקרן למורשת הכותל המערבי הודעת תודה לשר התחבורה בצלאל סמוטריץ' על ההחלטה לביצוע רכבת מהירה לכותל המערבי. הרכבל לכותל הקו הצהוב של הרכבת הקלה בירושלים יו"ר הוועדה לפניות ציבור על התחבורה הציבורית לכותל: "לא ייתכן שבמדינה מפותחת מאות אנשים ידחפו כדי להיכנס לאוטובוס", 30 ביוני 2015, י"ג בתמוז תשע"ה, חדשות הוועדה לפניות הציבור באתר הכנסת. ערוץ 7, בהנחיית השר סמוטריץ': הרכבת לירושלים תגיע לכותל, באתר ערוץ 7, 17 בפברואר 2020 קו רכבת מלחה בנייני האומה, כותל – ירושלים באתר חברת פורן-שרים. עופר פטרסבורג, טראמפ לכותל, באתר "ידיעות אחרונות", 27 בדצמבר 2017 דניאל הרץ, ‏החל תכנון קו הרכבת עד לכותל המערבי, באתר כיכר השבת, 25 בינואר 2017 אושר פרויקט "מעלית הכותל", באתר ערוץ 7 כהן, שירית אביטן. "שדרת חנויות, רכבל ומעלית מיוחדת: כך ישודרג הכותל המערבי". 360. נבדק ב-2017-08-24. הרכבת המהירה תגיע עד לכותל המערבי, באתר כיכר השבת, 31 באוקטובר 2016 מאת עופר פטרסבורג, מיזמי ענק בתשתיות יקודמו במסלול מהיר, באתר "ידיעות אחרונות", 16 ביולי 2017 שבתשתיות - תיעוד פרויקטים בתחבורה - פוסט על העבודות, באתר פייסבוק שלומי דיאז, אושר קו הרכבת המהיר לכותל המערבי, באתר ישראל היום, 17 בפברואר 2020 אסף זגריזק, יעל פרידסון, משרד התחבורה מודה לראשונה: עיכוב בפרויקט הרכבת לכותל, באתר ynet, 28 ביוני 2020 בהנחיית השר סמוטריץ': הרכבת לירושלים תגיע לכותל, באתר ערוץ 7 יובל שדה, תוכנית הרכבת: 13 רכבות בשעה למרכז ירושלים, באתר כלכליסט, 3 במרץ 2022 ניסן צור, ירדן נגד הרכבת לכותל המערבי, באתר ערוץ 7, 18 בפברואר 2020 רכבת לכותל המערבי - הכותל המערבי, ירושלים, באתר הכותל המערבי, ירושלים, ‏1 במאי 2020